钦定古今图书集成/明伦汇编/宫闱典/第030卷 > 汤妃有莘氏
## 钦定古今图书集成/明伦汇编/宫闱典/第030卷 > 汤妃有莘氏

按《史记殷本纪》：“阿衡欲干汤而无由，乃为有莘氏媵
臣。”

〈注〉汤妃，有莘氏之女也。

按《列女传》：“汤妃有莘之女也，德高而伊尹为之媵臣，
佐汤致王，训正后宫，嫔御有序，咸无嫉妒逆理之人。
生三子：太丁、外丙、仲壬，教诲有成。太子早卒，丙、壬嗣
登大位。”

按《帝王世纪》，“汤娶有莘为正妃。”